hu en hu hu hbs_lat hu en hu hu hu hu hu hu ru hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu
Pézman Andrea – Min dolgozol a héten? | Bázis
Magyar Irodalmi és Művészeti Egyesület Szlovákiában
Ez a hét egyfajta választó hét, amikor átbillen a munkára szánt időm az alkotás felé. Két hete még zsűriztem a nemzetközi Székelyföldi grafikai biennálén Sepsiszentgyörgyben, kollégámmal Tihanyban dolgoztam a diákokkal, és a múlt pénteken lezártam a szemesztert. Próbálom a pedagógiai feladatokat egy hónapig pihentetni, intenzívebben hangolódni az alkotásra, és összegzem a kiállításokat és a képzőművészeti rendezvényeket, amelyek még idén várnak rám. Az első és számomra a legkedvesebb az IN SITU művésztelep, amely július végén kerül megrendezésre. A Maszlo n. sz. szervezésében professzionális képzőművészekkel, építészekkel és művészettörténésszel (barátokkal) tíz napig a természetművészet és a helyspecifikus művészet nyelvével alkotunk Vajkán. Az alkotásom vonalát kezdem el a héten építeni, elemezni az eddigi performance jellegű munkáimat, az új lehetőségeket feltérképezni. Az előre elkészített koncepció számomra nagyon képlékeny, az alkotótábor idején folyamatosan átalakul, megsemmisül és újraszületik hála a közös beszélgetéseknek és a megvalósítás pillanatában adott hangulat hatásának. Az „ott és akkor“ megvalósult műveim ötvözik a természetet és annak személyes átélését. Az alkotótábor anyagából kiállítás készül ősszel Isztambulban és a selmecbányai Schemnitz Galériában. Szintén őszre meghívást kaptam a Nemzetközi Rajz és Grafikai Biennáléra Győrben, ahová a Reggelente… című sorozatból készítek válogatást. Témája a különböző nemzedékek kommunikációjának fontossága; az elmúlás, a hiány és a hagyaték, amely tovább él a következő generációban. Ami még folyamatosan foglalkoztat, az a habilitációhoz szükséges dokumentumok összeállítása és felkészülés az előadásra.
Búcsú édesapámtól, IN SITU IV, Vajka, 2020
Reggelente…, 2021. Fotó: Marko Horban
Reggelente…, Zmeták Ernő Művészeti Galéria, Érsekújvár, 2021. Fotó: Decsi Kati
Reggelente…, Zmeták Ernő Művészeti Galéria, Érsekújvár, 2021. Fotó: Decsi Kati
Reggelente…, Zmeták Ernő Művészeti Galéria, Érsekújvár, 2021. Fotó: Decsi Kati
Installáció az IN SITU IV művésztelepen. Fotó: Szászi Fanni
Kategóriák: Rólunk, Rólunk-Tőlünk, Tőlünk | Címkék: Pézman Andrea
← Pillanatfelvételek a Sziveri János-díj átadásáról – 2.
Füleki pillanatfelvételek Juhász Rokko Sötét anyag-performanszáról →
Nagy Hajnal Csilla könyvét Margó-díjra jelölték!
N. Tóth Anikóval Kuklis Katalin beszélget a II. Bázis Fesztiválról a Pátria Rádióban
II. Bázis Fesztivál – program
Rebeka Pap a könyvfesztivál Irena Brežná-beszélgetéséről a Prae-n
Szávai Dorottya – Min dolgozol a héten?
Deczki Sarolta és Orcsik Roland a könyvfesztivál szlovák díszvendégségéről Proics Lillának a Magyar Narancsban
György Norberttel Németh Zoltán beszélgetett az Irodalmi Szemlében
Szávai Dorottya – Min dolgozol a héten?
Paszmár Líviával Németh Zoltán beszélgetett az Irodalmi Szemlében
Magyar Irodalmi és Művészeti Egyesület Szlovákiában